PMIndiaData/PMIndiaSum huggingface dataset:
আইএফএছ ২০২১ বেটছৰ প্ৰশিক্ষাৰ্থী বিষয়াসকলে প্ৰধানমন্ত্ৰীক সাক্ষাৎ কৰ

ভাৰতীয় বৈদেশিক সেৱাৰ (আইএফএছ) ২০২১ বেটছৰ প্ৰশিক্ষণাধীন বিষয়াসকলে আজি ৭, লোক কল্যাণ মাৰ্গত প্ৰধানমন্ত্ৰী শ্ৰী নৰেন্দ্ৰ মোদীক সাক্ষাৎ কৰে। কোনোধৰণৰ আনুষ্ঠানিকতা অবিহনে মুকলি বাৰ্তালাপত প্ৰধানমন্ত্ৰীয়ে আইএফএছ বিষয়া প্ৰশিক্ষাৰ্থীসকলক এই সেৱাত যোগদান কৰাৰ বাবে অভিনন্দন জ্ঞাপন কৰে আৰু কয় যে তেওঁলোকে এতিয়া বিশ্ব মঞ্চত ভাৰতক প্ৰতিনিধিত্ব কৰাৰ সুযোগ লাভ কৰিব। প্ৰধানমন্ত্ৰীয়ে তেওঁলোকৰ সৈতে সেৱাত যোগদান কৰাৰ কাৰণ সন্দৰ্ভতো আলোচনা কৰে। ২০২৩ বৰ্ষটো আন্তৰ্জাতিক বাজৰা বৰ্ষ হোৱাৰ কথা উল্লেখ কৰি তেওঁ কিদৰে বাজৰাক আৰু অধিক জনপ্ৰিয় কৰি তুলিব পাৰি যাতে আমাৰ কৃষকসকল উপকৃত হ'ব পাৰে সেই বিষয়ে বিতংভাৱে আলোচনা কৰে । বাজৰা কিমান পৰিৱেশ অনুকূল আৰু স্বাস্থ্যৰ ক্ষেত্ৰত ইয়াৰ উপকাৰিতা সম্পৰ্কেও তেওঁ আলোচনা কৰে। তেওঁ এলআইএফই (পৰিৱেশৰ বাবে জীৱন যাপন) প্ৰসংগত আলোচনা কৰে আৰু পৰিৱেশক লাভান্বিত কৰিবলৈ এজন মানুহে কেনেদৰে নিজৰ জীৱনশৈলীত সৰু সৰু পৰিৱৰ্তন আনিব পাৰে তাৰ বিষয়েও আলোচনা কৰে। প্ৰশিক্ষণাধীন বিষয়াসকলে এই বছৰৰ স্বাধীনতা দিৱসৰ ভাষণত প্ৰধানমন্ত্ৰীয়ে উল্লেখ কৰা পঞ্চ প্ৰাণৰ বিষয়ে আলোচনা কৰে আৰু এই লক্ষ্য প্ৰাপ্তিৰ ক্ষেত্ৰত তেওঁলোকে কিদৰে অৰিহণা যোগাব পাৰে সেই দিশসমূহ দাঙি ধৰে। প্ৰধানমন্ত্ৰীয়ে প্ৰশিক্ষাৰ্থীসকলক পৰৱৰ্তী ২৫ বছৰৰ বাবে দীৰ্ঘম্যাদী চিন্তা আৰু পৰিকল্পনা কৰিবলৈ আহ্বান জনায় আৰু এই সময়ছোৱাত তেওঁলোকে কেনেদৰে নিজকে গঢ়ি তুলিব পাৰে আৰু দেশৰ বিকাশৰ বাবে ব্যৱহাৰযোগ্য হ'ব পাৰে সেই বিষয়ে আলোকপাত কৰে।
সংসদত দুপৰীয়া বাজৰাৰ ব্যঞ্জনৰ সোৱাদ ল’লে প্ৰধানমন্ত্ৰী আৰু আন-আন নেতাসকল

ভাৰতে ২০২৩ ক আন্তঃৰাষ্ট্ৰীয় বাজৰা বৰ্ষ হিচাপে উদযাপন কৰিবলৈ আগবঢ়াৰ সময়তে প্ৰধানমন্ত্ৰী শ্ৰী নৰেন্দ্ৰ মোদীয়ে আন-আন নেতাসকলৰ সৈতে সংসদত দুপৰীয়া বাজৰাৰ ব্যঞ্জনৰ সোৱাদ লয়। এটি টুইটত প্ৰধানমন্ত্ৰীগৰাকীয়ে কয়; "আমি ২০২৩ ক আন্তঃৰাষ্ট্ৰীয় বাজৰা বৰ্ষ হিচাপে উদযাপনৰ অৰ্থে প্ৰস্তুতি চলোৱাৰ সময়তে সংসদত দুপৰীয়া বাজৰাৰ ব্যঞ্জনৰ সোৱাদ লওঁ। এই আড়ম্বৰপূৰ্ণ অনুষ্ঠানত সকলো দলৰে অংশগ্ৰহণ প্ৰত্যক্ষ কৰি ভাল পাইছো।"
মণিপুৰ ৰাজ্য ঘোষণাৰ ৫০বৰ্ষপূৰ্তি দিৱস উপলক্ষে প্ৰধানমন্ত্ৰীৰ ভাষণ

ৰাজ্য ঘোষণাৰ ৫০ সংখ্যক বৰ্ষ-পূৰ্তি উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে আজি মণিপুৰৰ ৰাইজক অভিনন্দন জ্ঞাপন কৰে। এই উপলক্ষে দিয়া ভাষণত প্ৰধানমন্ত্ৰীয়ে ৰাজ্যখনৰ গৌৰৱময় যাত্ৰাত অৰিহণা আগবঢ়োৱা প্ৰতিগৰাকী ব্যক্তিৰ ত্যাগ আৰু প্ৰয়াসৰ প্ৰতি শ্ৰদ্ধাৰ্ঘ্য নিবেদন কৰে। তেওঁ ইতিহাসৰ উথ্থান-পতনৰ মোকাবিলা কৰাৰ ক্ষেত্ৰত মণিপুৰী ৰাইজে দেখুওৱা দৃঢ়তা আৰু একতাক তেওঁলোকৰ প্ৰকৃত শক্তি বুলি অভিহিত কৰে। ৰাজ্যখনৰ জনতাৰ আশা-আকাংক্ষাসমূহৰ বুজ নিজাববীয়াকৈ লোৱাৰ প্ৰয়াস অব্যাহত ৰখাৰ কথা দোহাৰে আৰু ইয়াৰ জৰিয়তে তেওঁলোকৰ অনুভৱ আৰু আশাবোৰ হৃদয়ংগম কৰাৰ লগতে ৰাজ্যখনৰ সমস্যাৱলী সমাধানৰ কৰাৰ পথ নিৰ্ণয় কৰাত সহায়ক হ’ব তেওঁ বুলি মন্তব্য কৰে। মণিপুৰী ৰাইজে শান্তিৰ বাবে কৰি অহা প্ৰত্যাশা পূৰণ কৰিবলৈ সক্ষম হোৱাত তেওঁ সন্তুষ্টি প্ৰকাশ কৰে। তেওঁ কয়, ‘বন্ধ আৰু প্ৰতিবন্ধকতাৰ পৰা শান্তি আৰু মুক্তি লাভ কৰাটো মণিপুৰৰ প্ৰাপ্য’। প্ৰধানমন্ত্ৰীয়ে কয় যে মণিপুৰক দেশৰ ক্ৰীড়াক্ষেত্ৰৰ হৃত্পৃণ্ড কৰি তোলাৰ বাবে চৰকাৰ প্ৰতিশ্ৰুতিবদ্ধ। ক্ৰীড়াৰজগতখনত মণিপুৰৰ ল’ৰা-ছোৱালীহঁতে বৃহত্ সাফল্য লাভ কৰিবলৈ সক্ষম হৈছে আৰু তেওঁলোকৰ অধ্যাৱসায় আৰু সম্ভাৱনীয়তাৰ বাবেই ভাৰতৰ প্ৰথমখন ক্ৰীড়া বিশ্ববিদ্যালয় ৰাজ্যখনত স্থাপন কৰা হৈছিল। ‘ষ্টাৰ্টআপ’ পৰিমণ্ডলটো মণিপুৰৰ যুৱক-যুৱতীসকলে সাফল্য অৰ্জন কৰিবলৈ সক্ষম হৈছে বুলি তেওঁ অভিমত ব্যক্ত কৰে। স্থানীয় হস্তকলাৰ উত্তৰণৰ বাবে চৰকাৰৰ দায়বদ্ধতাৰ কথাও তেওঁ প্ৰসংগক্ৰমে উল্লেখ কৰে। ভাষণ প্ৰসংগত তেওঁ, উত্তৰ-পূৰ্বাঞ্চলক ‘এক্ট ইষ্ট নীতি’ৰ কেন্দ্ৰ কৰি তোলাত মণিপুৰে এক মুখ্য ভূমিকা পালন কৰিছে বুলি মন্তব্য কৰে। ‘ডাবল ইঞ্জিন’ চৰকাৰৰ অধীনত মণিপুৰে ৰে’লসেৱাৰ দৰে বহু প্ৰতীক্ষিত সেৱাৰ সুযোগ লাভ কৰিবলৈ সক্ষম হৈছে বুলি অভিমত ব্যক্ত কৰে। তথ্য দাঙি ধৰি প্ৰধানমন্ত্ৰীয়ে ৰাজ্যখনত ‘জিৰিবাম-টাপু-ইম্ফল ৰে’লপথ’কে ধৰি বহু হাজাৰ কোটি টকীয়া যোগাযোগ প্ৰকল্পৰ কাম অব্যাহত থকাৰ কথা উল্লেখ কৰে। সেইদৰে মণিপুৰ বিমানবন্দৰে আন্তঃৰাষ্ট্ৰীয় স্বীকৃতি লাভ কৰাৰ সুবাদত উত্তৰ-পূৰ্বাঞ্চলৰ ৰাজ্যসমূহৰ সৈতে দিল্লী, কলকাতা আৰু বাংগালুৰুৰ যোগাযোগ ব্যৱস্থা অধিক উন্নত হৈছে nবুলিও মন্তব্য কৰে। ভাৰত-ম্যানমাৰ-থাইলেণ্ড ত্ৰি-পক্ষীয় ঘাইপথ আৰু অঞ্চলটোলৈ হ’বলগীয়া ৯ হাজাৰ কোটি টকীয়া প্ৰাকৃতিক গেছ পাইপলাইন প্ৰকল্পৰ জৰিয়তে মণিপুৰ লাভবান হ’ব তেওঁ উল্লেখ কৰে। প্ৰধানমন্ত্ৰীয়ে কয়, “ৰাজ্যখনৰ উন্নয়ণী-যাত্ৰাৰ বাধা আঁতৰোৱা হৈছে আৰু সমাগত ২৫টা বছৰ মণিপুৰৰ উন্নয়ণৰ অমৃত-কাল হ’ব”। ‘ডাবল ইঞ্জিন’ বিকাশৰ কামনাৰে তেও ভষণৰ সামৰণি মাৰে।
প্ৰকাশ পূৰ্ব উপলক্ষে শ্ৰী গুৰু গোবিন্দ সিং জীক প্ৰণাম জনাইছে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰকাশ পৰ্ব উপলক্ষে শ্ৰী গুৰু গোবিন্দ সিং জীক প্ৰণাম জনাইছে। প্ৰধানমন্ত্ৰীয়ে টুইট কৰি এইদৰে কয়,‘শ্রী গুৰু গোবিন্দ সিং জীক প্রকাশ পৰ্বৰ শুভ উপলক্ষত প্রণাম জনাইছোঁ আৰু মানৱতাৰ সেৱাত তেওঁৰ অৱদানক স্মৰণ কৰিছোঁ৷ তেওঁৰ অতুলনীয় সাহসে মানুহক সদায় অনুপ্ৰাণিত কৰিব।
অ’নাম উপলক্ষে দেশবাসীলৈ প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে অ’নাম উৎসৱ উপলক্ষে দেশবাসীলৈ শুভেচ্ছা জনাইছে। এক বাৰ্তাত প্ৰধানমন্ত্ৰীয়ে কয়, “সকলো লৈকে অ’নামৰ শুভেচ্ছা জনাইছোঁ। এই পবিত্ৰ উৎসৱে আমাৰ সমাজত আনন্দ, সংহতি আৰু সুখৰ বাৰ্তাৰে সমৃদ্ধ কৰি তোলক, তাকে কামনা কৰিলোঁ।”
‘মাই ফ্ৰেইণ্ড, আবে ছান’ – শ্বিনজো আবেৰ প্ৰতি শ্ৰদ্ধাঞ্জলি শ্বেয়াৰ কৰিছে প্ৰধানমন্ত্ৰীয়

প্ৰধানমন্ত্ৰী, শ্ৰী নৰেন্দ্ৰ মোদীয়ে জাপানৰ প্ৰাক্তন প্ৰধানমন্ত্ৰী শ্বিনজো আবেৰ প্ৰতি গভীৰ শ্ৰদ্ধাঞ্জলি ভাগ কৰিছে। এটা টুইট থ্ৰেডত প্ৰধানমন্ত্ৰীয়ে কয় যে : "আবে ডাঙৰীয়াৰ বিয়োগত জাপান আৰু বিশ্বই এজন মহান দূৰদৰ্শীক হেৰুৱালে। আৰুমই ব্যক্তিগতভাৱে এজন প্ৰিয় বন্ধুক হেৰুৱালো। বন্ধু আবে ছানলৈ এটা শ্ৰদ্ধাঞ্জলি…" "মই প্ৰথমবাৰৰ বাবে ২০০৭ চনত আবে ছানক লগ পাইছিলো আৰু তাৰ পিছৰ পৰা, আমাৰ মাজত বহুতো স্মৰণীয় বাৰ্তালাপ হৈছিল। মই এই স্মৃতিসমূহ সদায় জীয়াই ৰাখিম। আবে ছানে ভাৰত-জাপানৰ সম্পৰ্কক শক্তিশালী কৰি তুলিছিল।গোলকীয় নেতৃত্বৰ ক্ষেত্ৰত আবে ছান তেওঁৰ সময়তকৈ আগবাঢ়ি আছিল। কোৱাড, আছিয়ান নেতৃত্বাধীন ফ'ৰাম, ইণ্ডো পেচিফিক অ'চেনছ ইনিচিয়েটিভ, এছিয়া-আফ্ৰিকা গ্ৰ'থ কৰিডৰ আৰু ক'লিচন ফৰ ডিজাষ্টাৰ ৰেজিলিয়েণ্ট ইনফ্ৰাষ্ট্ৰাকচাৰ সকলোৱে তেওঁৰ অৱদানৰ পৰা লাভৱান হৈছিল।"
ফাষ্ট ৰিটেইলিং কোম্পানী লিমিটেডৰ অধ্যক্ষ তথা মুখ্য কাৰ্যবাহী বিষয়া শ্ৰীযুত তাদাশী য়ানাইৰ সৈতে প্ৰধানমন্ত্ৰীৰ বৈঠক

প্ৰধানমন্ত্ৰী শ্ৰী নৰেন্দ্ৰ মোদীয়ে ২৩ মে, ২০২২ তাৰিখে টকিঅ’ত ইউনিক্ল’ৰ মূল কোম্পানী ফাষ্ট ৰিটেইলিং কোম্পানী লিমিটেডৰ অধ্যক্ষ তথা মুখ্য কাৰ্যবাহী বিষয়া তাদাশী য়ানাইক সাক্ষাৎ কৰে। বৈঠকত তেওঁলোকে ভাৰতত দ্ৰুতগতিত বৰ্ধিত বস্ত্ৰ আৰু পোছাকৰ বজাৰ আৰু ভাৰতত বস্ত্ৰ প্ৰকল্পৰ বাবে উৎপাদন সংযোজিত ইনচেণ্টিভ (পিএলআই) আঁচনিৰ অধীনত বিনিয়োগৰ সুযোগ সম্পৰ্কে আলোচনা কৰে। তেওঁলোকে ভাৰতৰ বিদেশী বিনিয়োগকাৰীসকলৰ বাবে ব্যৱসায় কৰাৰ সুচলতা সম্পৰ্কীয় বিভিন্ন সংস্কাৰৰ বিষয়েও আলোচনা কৰে, যাৰ ভিতৰত আছে ঔদ্যোগিক বিকাশ, আন্তঃগাঁথনি, কৰ আৰু শ্ৰমিক শক্তিৰ ক্ষেত্ৰসমূহ। প্ৰধানমন্ত্ৰীয়ে বস্ত্ৰ নিৰ্মাণৰ ক্ষেত্ৰত বিশেষকৈ বস্ত্ৰ উৎপাদনৰ ক্ষেত্ৰত প্ৰযুক্তিৰ ব্যৱহাৰৰ ক্ষেত্ৰত ভাৰতৰ যাত্ৰাত অধিক অংশগ্ৰহণৰ বাবে UNICLO ‘ক আমন্ত্ৰণ জনায়। প্ৰধানমন্ত্ৰীয়ে বস্ত্ৰ খণ্ডক অধিক শক্তিশালী কৰাৰ লক্ষ্যৰে আৰম্ভ কৰা প্ৰধানমন্ত্ৰী-মিত্ৰ আঁচনিত অংশগ্ৰহণ কৰিবলৈ UNICLO ‘ক আমন্ত্ৰণ জনায়।
হিন্দী দিৱস উপলক্ষে দেশবাসীক প্ৰধানমন্ত্ৰী শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে হিন্দী দিৱস উপলক্ষে দেশবাসীলৈ শুভেচ্ছা জ্ঞাপন কৰিছে। এক বাৰ্তাত প্ৰধানমন্ত্ৰীয়ে কয়, “ভাষা এনে এক মাধ্যম, যাৰদ্বাৰা কোনো এখন সমাজে নিজৰ জ্ঞান, সংস্কৃতি আৰু সংস্কাৰমুলক চিন্তাধাৰাক এটা প্ৰজন্মৰ পৰা আনটো প্ৰজন্মলৈ বহন কৰে। হিন্দী দিৱস উপলক্ষে হিন্দী ভাষাৰ প্ৰচাৰ-প্ৰসাৰৰ ক্ষেত্ৰত জড়িত ভাষাবিদ আৰু হিন্দীপ্ৰেমীসকলক আন্তৰিক শুভকামনা জনাইছো।”
প্রধানমন্ত্রীয়ে আন্তঃৰাষ্ট্ৰীয় দিব্যাংগজন দিৱসত দিব্যাংগ ভগ্নী আৰু ভাতৃসকলৰ ধৈৰ্য তথা প্ৰাপ্তিৰ প্ৰশংসা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আন্তঃৰাষ্ট্ৰীয় দিব্যাংগজন দিৱসত দিব্যাংগ ভগ্নী আৰু ভাতৃসকলৰ ধৈৰ্য আৰু প্ৰাপ্তিৰ প্ৰশংসা কৰে। এলানি টুইটত প্ৰধানমন্ত্ৰীয়ে কৈছে; “আন্তঃৰাষ্ট্ৰীয় দিব্যাংগজন দিৱসত, মই আমাৰ দিব্যাংগ ভগ্নী আৰু ভাতৃসকলৰ ধৈৰ্য আৰু প্ৰাপ্তিৰ প্ৰশংসা কৰিছো। আমাৰ চৰকাৰে কেইবাটাও পদক্ষেপ লৈছে, যি দিব্যাংগ ব্যক্তিৰ বাবে সুযোগ সৃষ্টি কৰিছে আৰু তেওঁলোকক আগবঢ়াত সক্ষম কৰি তুলিছে।” “আমাৰ চৰকাৰে তেওঁলোকক সুবিধা দিয়াৰ ওপৰত মনোযোগ কেন্দ্ৰীভূত কৰিছে, যি প্ৰধান কাৰ্যক্ৰম আৰু অনাগত প্ৰজন্মৰ আন্তঃগাঁথনিৰ নিৰ্মাণত পৰিলক্ষিত হৈছে। মই দিব্যাংগ ব্যক্তিসকলৰ জীৱনলৈ ইতিবাচক পৰিৱৰ্তন আনিবলৈ তৃণমূল স্তৰত কাম কৰি থকা সকলো লোকৰো প্ৰশংসা কৰিছো।”
নতুন দিল্লীত ইউৰোপিয়ান কমিশ্যনৰ ৰাষ্ট্ৰপতি উৰ্চুলা ভন ডেৰ লেয়েনৰে বৈঠক প্ৰধানমন্ত্ৰী শ্ৰী নৰেন্দ্ৰ মোদী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ইউৰোপিয়ান কমিশ্যনৰ ৰাষ্ট্ৰপতি মহামান্য উৰ্চুলা ভন ডেৰ লেয়েনক আদৰণি জনায়। প্ৰধানমন্ত্ৰীয়ে এই বৰ্ষৰ ৰাইছিনা ডায়লগত উদ্বোধনী ভাষণ প্ৰদান কৰিবলৈ সন্মতি জনোৱাৰ বাবে ইউৰোপিয়ান কমিশ্যনৰ ৰাষ্ট্ৰপতিগৰাকীক ধন্যবাদ জ্ঞাপন কৰে আৰু কয় যে তেখেতে দিনটোৰ শেষৰ ভাগলৈ তেওঁৰ ভাষণ শুনিবলৈ আগ্ৰহী হৈ উঠিছে। নেতাদ্বয়ে বৃহৎ আৰু প্ৰাণোচ্ছল গণতান্ত্ৰিক সমাজ হিচাপে ভাৰত আৰু ইউৰোপৰ সহভাজিত মূল্যবোধ আৰু বৈশ্বিক বহু বিষয়ত দৃষ্টিভংগীৰ সাদৃশ্যতাৰ কথা দোহাৰে। তেওঁলোকে আগন্তুক মুক্ত বাণিজ্য চুক্তি আৰু বিনিয়োগ চুক্তি সন্দৰ্ভত আলোচনা পুনৰ-আৰম্ভকে ধৰি ভাৰত-ইউৰোপিয়ান ইউনিয়নৰ কৌশলগত অংশীদাৰিত্বৰ অগ্ৰগতি পৰ্য্যালোচনা কৰে। ভাৰত-ইউৰোপিয়ান ইউনিয়নৰ সম্পৰ্কৰ সকলো দিশৰে ৰাজনৈতিক- পৰ্য্যায়ৰ পৰ্য্যবেক্ষণৰ অৰ্থে আৰু সহযোগিতাৰ বিভিন্ন ক্ষেত্ৰৰ মাজত সমন্বয় নিশ্চিতকৰণৰ বাবে এক উচ্চ-পৰ্য্যায়ৰ বাণিজ্য ও প্ৰযুক্তি আয়োগ স্থাপন কৰাত সহমত পোষণ কৰা হয়। নেতা দুজনে সেউজ হাইড্ৰজেনৰ দৰে ক্ষেত্ৰত ভাৰত আৰু ইউৰোপিয়ান ইউনিয়নৰ মাজত সহযোগিতাৰ সম্ভাৱনাকে ধৰি জলবায়ু সম্পৰ্কীয় বিষয়সমূহৰ ওপৰত এক বিস্তৃত আলোচনা কৰে। তেওঁলোকে তদুপৰি ক’ভিড-১৯ ৰ অব্যাহত প্ৰত্যাহ্বানৰাজি সম্পৰ্কে আলোচনা আৰু বিশ্বখনৰ সকলো প্ৰান্তলৈ ভেকছিন আৰু থেৰাপিউটিক্সৰ ন্যায্য সুগমতা নিশ্চিতকৰণৰ প্ৰচেষ্টাৰ ওপৰত গুৰুত্ব আৰোপ কৰে। ইয়াৰোপৰি, বৈঠকখনিত ইউক্ৰেইনৰ পৰিস্থিতি আৰু ইণ্ডো-পেচিফিক অঞ্চলটোৰ উন্নয়নকে ধৰি সাময়িক গুৰুত্বপূৰ্ণ কেইবাটাও ভূ-ৰাজনৈতিক বিষয় সন্দৰ্ভত আলোচনা কৰা হয়।
গুজৰাট ভ্ৰমণ সামৰিলে প্ৰধানমন্ত্রীয়ে

প্ৰধানমন্ত্রী শ্রী নৰেন্দ্ৰ মোদীয়ে আজি হাজিৰাত এল এণ্ড টি আর্মার্ড ছিষ্টেমছ কমপ্লেক্স দেশবাসীৰ নামত উচৰ্গা কৰে৷ প্ৰধানমন্ত্ৰীয়ে কমপ্লেক্সটো পৰিদর্শন কৰাৰ লগতে এই প্ৰকল্পৰ মূল উদ্ভাৱনী চিন্তা-ভাৱনা সম্বন্ধে জানিবলৈ আগ্ৰহ প্ৰকাশ কৰে। প্ৰধানমন্ত্রীয়ে নৱছাৰিত নিৰালি কৰ্কট চিকিৎসালয়ৰ আধাৰশিলা স্থাপন কৰে। এই প্ৰতিষ্ঠানে অঞ্চলটোৰ সাধাৰণ জনতাক কৰ্কট ৰোগ প্ৰতিৰোধ আৰু আৰোগ্য লাভৰ লক্ষ্যৰে চিকিৎসা সেৱা আগবঢ়াব৷ প্ৰধানমন্ত্রীয়ে তেওঁৰ তিনদিনীয়া ভ্ৰমণসূচীৰ অন্তৰ্গত গুজৰাট ভ্ৰমণ সামৰি ছিলভাছা আৰু মুম্বাই ভ্ৰমণ কৰিব। প্ৰধানমন্ত্রীয়ে গুজৰাট ভ্ৰমণৰ প্ৰথম দিনা ভাইব্ৰেণ্ট গুজৰাট সন্মিলনৰ আৰম্ভণিতে ধ্বজাবাহী আন্তঃৰাষ্ট্ৰীয় বাণিজ্য প্ৰদর্শনীৰ উদ্বোধন কৰে। প্ৰধানমন্ত্ৰীয়ে আমেদাবাদত অত্যাধুনিক, অতি বিশিষ্ট সেৱাৰে সমৃদ্ধ চর্দাৰ বল্লবভাই পেটেল চিকিৎসা বিজ্ঞান আৰু গৱেষণা প্ৰতিষ্ঠানৰ আধাৰশিলা স্থাপন কৰে। এই উপলক্ষে আগবঢ়োৱা ভাষণত তেওঁ কয় যে সকলোৰে বাবে সমান সা-সুবিধাৰ প্ৰতিশ্রুতি পালন কৰাৰ লগতে ‘সবকা সাথ, সবকা বিকাশ’ৰ জৰিয়তে উন্নত মানৰ নতুন ভাৰত গঢ় লৈ উঠিব। সবৰমতীৰ পাৰত প্ৰধানমন্ত্রীৰ দ্বাৰা উদ্বোধন কৰা আমেদাবাদ শ্বপিং ফেষ্টিভেল-২০১৯ও আন এক আকর্ষণীয় বিষয় আছিল। এই উপলক্ষে উদ্বোধনী ভাষণত তেওঁ কয় যে চৰকাৰে সদায় দেশত বাণিজ্য অনুকূল পৰিৱেশ গঢ়ি তোলাৰ দিশত কাম কৰি আহিছে। প্ৰধানমন্ত্রীৰ গুজৰাট ভ্ৰমণৰ দ্বিতীয় দিনা তিনিদিনীয়া কাৰ্যসুচীৰ ভাইব্ৰেণ্ট গুজৰাট সন্মিলন, ২০১৯ৰ শুভাৰম্ভ হয়। প্ৰধানমন্ত্রী মোদীয়ে গান্ধীনগৰৰ মহাত্মা মন্দিৰ প্ৰদর্শনী আৰু কনভেনচন চেণ্টাৰত সন্মিলনৰ নৱম সংস্কৰণ উদ্বোধন কৰে। অনুষ্ঠানত সমবেত জনতাক উদ্দেশ্যি আগবঢ়োৱা ভাষণত তেওঁ কয় যে ভাৰতৰ সৈতে ব্যৱসায় কৰাৰ সুযোগ এক ডাঙৰ সৌভাগ্য। ইফালে, ভাৰত ভ্ৰমণলৈ অহা উজবেকিস্তানৰ ৰাষ্ট্ৰপতি ছাৱকট মিৰ্জিয়োয়েভ, চেক গণৰাজ্যৰ প্ৰধানমন্ত্রী শ্ৰীযুত আন্দ্রেজ বাবিজ, মালটাৰ প্ৰধানমন্ত্রী ড০ যোশেফ মাছকাট আৰু ডেনমার্কৰ প্ৰধানমন্ত্রী শ্ৰীযুত লাৰ্ছ লোক্কে ৰাছমুছেনৰ সৈতে ১৮ জানুৱাৰীত দ্বিপাক্ষিক আলোচনাত মিলিত হয় প্ৰধানমন্ত্রী মোদী। ইয়াৰ পাছত গুজৰাটৰ গান্ধীনগৰত দাণ্ডি কুটিৰত থ্রি-ডি লেজাৰ শ্ব’ প্ৰদর্শিত হয়। ভাইব্ৰেণ্ট গুজৰাট সন্মিলনৰ লগত সংগতি ৰাখি উদ্যোগপতিসকলে এলানি বিনিয়োগ প্ৰকল্পৰ সন্দৰ্ভত ঘোষণা কৰে৷
ফিনলেণ্ডৰ প্রধানমন্ত্রীৰ সৈতে প্রধানমন্ত্রীৰ বৈঠ

প্রধানমন্ত্রী শ্রী নৰেন্দ্র মোদীয়ে দ্বিতীয় ভাৰত-নর্ডিক সন্মিলন সমান্তৰালভাৱে ফিনলেণ্ডৰ প্রধানমন্ত্রী শ্ৰীমতী ছান্না মাৰিনৰ সৈতে এক বৈঠকত মিলিত হয়৷ দুয়োগৰাকী প্রধানমন্ত্রীৰ এয়াই প্রথম মুখামুখী সাক্ষাৎ৷ দুয়োগৰাকী প্রধানমন্ত্রীয়ে ২০২১ বৰ্ষৰ ১৬ মার্চত দ্বিপাক্ষিক ভাৰ্চুৱেল সন্মিলনত গ্ৰহণ কৰা সিদ্ধান্তসমূহ কাৰ্যকৰীকৰণৰ অগ্রগতিক লৈ সন্তোষ প্রকাশ কৰে৷ দুয়োগৰাকী প্রধানমন্ত্রীয়ে দ্বিপাক্ষিক অংশীদাৰিত্বত বিজ্ঞান আৰু শিক্ষা ক্ষেত্রত ডিজিটাইজেচন আৰু সহযোগিতাৰ দৰে বিষয়সমূহক গুৰুত্বপূর্ণ স্তম্ভ বুলি উল্লেখ কৰে৷ বৈঠকত দুয়োগৰাকী প্ৰধানমন্ত্ৰীয়ে নতুন আৰু উদ্ভাৱনী প্রযুক্তি যেনে–কৃত্রিম বুদ্ধিমত্তা, কোৱাণ্টাম কম্পিউটিং, ভৱিষ্যৎ ম’বাইল প্রযুক্তি, পৰিৱেশ অনুকূল প্রযুক্তি আৰু স্মার্ট গ্রিডৰ দৰে বিষয়সমূহত সহযোগিতা আৰু অধিক সম্প্রসাৰিত কৰাৰ সা-সুবিধাক সন্দৰ্ভত আলোচনা কৰে৷ প্রধানমন্ত্রী মোদীয়ে ফিনলেণ্ডৰ সংস্থাসমূহক ভাৰতীয় সংস্থাসমূহৰ সৈতে অংশীদাৰিত্ব গঢ়ি তুলিবলৈ ভাৰতৰ বজাৰত, বিশেষকৈ টেলিযোগাযোগ আন্তঃগাঁথনি আৰু ডিজিটেল ক্ষেত্রত যি বৃহৎ সুযোগ আছে, সেয়া গ্রহণ কৰিবলৈ আমন্ত্রণ জনায়৷ দুয়োগৰাকী প্রধানমন্ত্রীৰ মাজত আঞ্চলিক আৰু আন্তঃৰাষ্ট্ৰীয় ঘটনাৱলীৰ লগতে আন্তঃৰাষ্ট্ৰীয় সংগঠনসমূহৰ সহযোগিতা আৰু অধিক নিবিড় কৰি তোলাৰ সন্দৰ্ভত আলোচনা হয়। .
প্ৰধানমন্ত্ৰীয়ে কেৰালাত প্ৰবল বৃষ্টিপাত আৰু ভূমিস্খলনৰ বিষয়ে কেৰালাৰ মুখ্যমন্ত্ৰীৰে কথা পাত

প্ৰধানমন্ত্ৰী শ্ৰী নৰেন্দ্ৰ মোদীয়ে কেৰালাৰ মুখ্যমন্ত্ৰী শ্ৰী পিনৰাই বিজয়নৰে কথা পাতে আৰু ৰাজ্যখনত প্ৰবল বৃষ্টিপাত তথা ভূমিস্খলনৰ ফলত সৃষ্টি হোৱা স্থিতি সন্দৰ্ভত আলোচনা কৰে। প্ৰধানমন্ত্ৰীয়ে কেৰালাত প্ৰবল বৃষ্টিপাত আৰু ভূমিস্খলনৰ ফলত হোৱা মানুহৰ মৃত্যুতো গভীৰ শোক প্ৰকাশ কৰিছে। প্ৰধানমন্ত্ৰীয়ে এলানি টুইটত কৈছে; "কেৰালাৰ চিএম শ্ৰী @vijayanpinarayiৰ সৈতে কথা পাতিলো আৰু কেৰালাত প্ৰবল বৃষ্টিপাত আৰু ভূমিস্খলনৰ ফলত সৃষ্টি হোৱা স্থিতি সন্দৰ্ভত আলোচনা কৰিলো। বিষয়াসকলে আহত আৰু প্ৰভাৱিত মানুহৰ সহায়ৰ বাবে কাম কৰি আছে। মই সকলোৰে সুৰক্ষা আৰু কল্যাণৰ বাবে প্ৰাৰ্থনা কৰিছো। এইটো দুখদায়ক যে কেৰালাত প্ৰবল বৃষ্টিপাত আৰু ভূমিস্খলনৰ ফলত কিছুসংখ্যক মানুহৰ মৃত্যু হৈছে। শোক সন্তপ্ত পৰিয়ালৰ প্ৰতি সমবেদনা।"
সংসদত ৰাষ্ট্ৰপতি শ্ৰী ৰামনাথ কোবিন্দৰ বিদায় অনুষ্ঠানত অংশগ্ৰহণ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি সংসদত ভাৰতৰ ৰাষ্ট্ৰপতি শ্ৰী ৰামনাথ কোবিন্দৰ বিদায় অনুষ্ঠানত অংশ গ্ৰহণ কৰে। এক টুইটযোগে প্ৰধানমন্ত্ৰীয়ে কয়: “আজি ৰাষ্ট্ৰপতি কোবিন্দজীৰ বাবে সংসদত অনুষ্ঠিত বিদায় কাৰ্যসূচীত অংশগ্ৰহণ কৰো। ইয়াত বিভিন্ন দলৰ মন্ত্ৰী আৰু নেতাসকলেও অংশগ্ৰহণ কৰিছিল।”
‘মহিলা সবলীকৰণৰ ৮টা বছৰ’-ৰ সবিশেষ জনালে প্ৰধানমন্ত্ৰীয়

নাৰী শক্তিৰ সবলীকৰণৰ বাবে চৰকাৰে সম্পাদন কৰা বিভিন্ন কাৰ্যক্ৰম সম্পৰ্কীয় তথ্য সম্ভাৰৰে যুগুতোৱা আৰু উপলব্ধ বিভিন্ন প্ৰবন্ধ-পাতি narendramodi.in ৱেব ছাইটৰ জৰিয়তে শ্বেয়াৰ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। মহিলা কল্যাণ আৰু সবলীকৰণ সম্পৰ্কীয় বিভিন্ন আঁচনি আৰু পদক্ষেপ সন্দৰ্ভত সবিশেষ তথ্য দাঙি ধৰি প্ৰধানমন্ত্ৰী মোদীয়ে MyGov-ত এলানি টুইট-ও শ্বেয়াৰ কৰিছে। এক বাৰ্তাত প্ৰধানমন্ত্ৰীয়ে উল্লেখ কৰে; “মহিলা সবলীকৰণক অন্য মাত্ৰা দিবলৈকে সৃষ্টি কৰা এক নতুন ধাৰা সন্দৰ্ভত যুগুতোৱা বিভিন্ন প্ৰবন্ধ-পাতি আদি পঢ়ি আপোনালোকে ভাল পাব। বিভিন্ন ক্ষেত্ৰত সামৰি গ্ৰহণ কৰা এইসমূহ উদ্যোগে মহিলাসকলৰ বাবে অধিক মৰ্যাদা আৰু সুযোগৰ নিশ্চয়তা প্ৰদান কৰিছে।#মহিলা সবলীকৰণৰ ৮টা বছৰ” “নাৰী শক্তিৰ সবলগীকৰণ সম্পৰ্কীয় বিভিন্ন কাম-কাজৰ বিস্তৃত তথ্য সম্বলিত। #মহিলা সবলীকৰণৰ ৮টা বছৰ”
ওড়িশাত প্রধানমন্ত্রী: তালচেৰ সাৰ কাৰখানাৰ পুনৰুজ্জীৱিতকৰণৰ কাম আৰম্ভ, ঝাৰছুগুড়া বিমানবন্দৰ উদ্বোধন

প্রধানমন্ত্রী শ্রী নৰেন্দ্র মোদী আজি ওড়িশা ভ্ৰমণ কৰে। এই উপলক্ষে তেওঁ তালচেৰেত তালচেৰ সাৰ কাৰখানাৰ পুনৰুজ্জীৱিতকৰণৰ কামৰ শুভাৰম্ভণিৰ লগত সংগতি ৰাখি এখনি নামফলক উন্মোচন কৰে। অনুষ্ঠানত সাৰ কাৰখানাটোৰ কাম পুনৰ আৰম্ভ হোৱাত প্রধানমন্ত্রীয়ে সন্তুষ্টি প্রকাশ কৰে। তেওঁ কয় যে বহুদিনৰ আগতে যি সপোন পূৰণ কৰিব লাগিছিল সেয়া আমি আজি পূৰণ কৰিছো। তেওঁ কয় যে চৰকাৰৰ লক্ষ্য হ’ল ভাৰতক বিকাশৰ নতুন উচ্চতালৈ নিয়া। সাৰ কাৰখানাৰ দৰে প্রকল্পসমূহ ভাৰতৰ বিকাশৰ কেন্দ্রবিন্দু বুলি উল্লেখ কৰি প্রধানমন্ত্রীয়ে কয় যে এই কাৰখানাত অত্যাধূনিক প্রযুক্তি ব্যৱহাৰ কৰা হ’ব। ঝাৰছুগুড়াত প্রধানমন্ত্রীয়ে ঝাৰছুগুড়া বিমানবন্দৰ উদ্বোধন কৰাৰ লগতে ঝাৰছুগুড়াৰ পৰা ৰায়পুৰ সংযোগী প্রথম বিমানৰ যাত্রাৰ শুভাৰম্ভ কৰে। তেওঁ গর্জনবহাল কয়লাখনি আৰু ঝাৰছুগুড়া-বাৰাপালি-ছাৰদেগা ৰে’ল সংযোগো দেশবাসীৰ উদ্দেশ্যে উৎসর্গা কৰে। দুলাংগা কয়লাখনিত কয়লা উৎপাদন আৰু তাৰ পৰা কয়লা পৰিবহণ আৰম্ভ হোৱাৰ মুহূর্তৰ স্মাৰক হিচাপেও এক নামফলক উন্মোচন কৰে প্রধানমন্ত্রীয়ে। এই উপলক্ষে প্রধানমন্ত্রীয়ে কয় যে ঝাৰছুগুড়া বিমানবন্দৰ আৰু অন্যান্য প্রকল্পৰ উদ্বোধন কৰিবলৈ পাই তেওঁ সুখ অনুভৱ কৰিছে। ইয়াৰ ফলত ওড়িশাবাসী বিশেষভাবে উপকৃত হ’ব। প্ৰধানমন্ত্ৰীয়ে কয় যে ভাৰতৰ অসামৰিক বিমান পৰিবহণ ক্ষেত্রৰ দ্রুত পৰিৱৰ্তন হৈছে আৰু ১২৫ কোটি ভাৰতবাসীৰ বাবে এয়া যথেষ্ট ইতিবাচক কথা। ঝাৰছুগুড়া বিমানবন্দৰৰ সঠিক স্থানত হোৱাৰ বাবে ওড়িশাৰ লোকসকলৰ চাহিদা পূৰণ কৰিব বুলি প্ৰধানমন্ত্ৰীয়ে মন্তব্য কৰে। তেওঁ কয় যে সৰ্বাংগীন উন্নয়নৰ মূলতে হৈছে যোগাযোগ ব্যৱস্থা। সমগ্ৰ দেশত যোগাযোগ ব্যৱস্থা উন্নত কৰাৰ বাবে চৰকাৰে বিশেষ প্ৰচেষ্টা গ্ৰহণ কৰা বুলিও প্রধানমন্ত্রীয়ে উল্লেখ কৰে।
ৰে’লৱে খণ্ডত কাৰিকৰী সহযোগিতা বৃদ্ধিৰ লক্ষ্যৰে ভাৰত আৰু ইণ্ডোনেছিয়াৰ মাজত স্বাক্ষৰিত বুজাবুজি চুক্তিৰ সন্দৰ্ভত কেবিনেটক অৱগত

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ৰে’লৱে খণ্ডত কাৰিকৰী সহযোগিতা বৃদ্ধিৰ লক্ষ্যৰে ভাৰত আৰু ইণ্ডোনেছিয়াৰ মাজত স্বাক্ষৰিত বুজাবুজি চুক্তিৰ সন্দৰ্ভত অৱগত কৰে। ২০১৮ৰ ২৯ মে’ত বুজাবুজি চুক্তিখন স্বাক্ষৰ কৰা হৈছিল। এই বুজাবুজি চুক্তিৰ অধীনত নিম্নোলিখিত দিশত সহযোগিতা আগবঢ়াবঃ ক) সক্ষমতা সৃষ্টিকে ধৰি জ্ঞানৰ বিনিময়, প্ৰযুক্তি, প্ৰতিষ্ঠানগত দিশত সহযোগিতা; খ) ৰে’লৱেৰ ৰোলিং ষ্টকৰ সমান্তৰালভাৱে সংকেত আৰু যোগাযোগ ব্যৱস্থাৰো আধূনিকীকৰণ কৰা; গ) ৰে’ল চলাচল, ব্যৱস্থাপনা আৰু নিয়ম-নীতিৰো আধূনিকীকৰণ কৰা; ঘ) আন্তঃআৰ্হি পৰিবহন, লজিষ্টিক পাৰ্ক আৰু মালবাহী ৰে’লৰ টাৰ্মিনেলৰ আধূনিকীকৰণ কৰা; ঙ) ৰে’লৰ পথ, দলং, সুৰংগ আৰু বিদ্যুতীকৰণ আৰু বিদ্যুৎ যোগান পদ্ধতিকে ধৰি সকলো আন্তঃগাঁথনিমুলক নিৰ্মাণ আৰু ব্যৱস্থাপনা প্ৰযুক্তিৰ বিনিময় কৰা; চ) দুয়োটা পক্ষই আলোচনাৰ মাধ্যমত সিদ্ধান্তমৰ্মে অন্যান্য ক্ষেত্ৰতো সহযোগিতা আগবঢ়াব। পটভূমিঃ ৰে’ল মন্ত্ৰালয়ে ৰে’লৱেৰ বিভিন্ন দিশত কাৰিকৰী সহযোগিতাৰে বিভাগটোৰ আধূনিকৰণকে ধৰি অন্যান্য কেতবোৰ ক্ষেত্ৰৰ উন্নয়নত গুৰুত্ব আৰোপ কৰি বিভিন্ন বিদেশী ৰাষ্ট্ৰ তথা ৰাষ্ট্ৰীয় ৰে’লৱেৰ সৈতে বুজাবুজি চুক্তি স্বাক্ষৰ কৰি আহিছে।
২০২২ বৰ্ষৰ কমনৱেল্থ গেমছত ব্ৰঞ্জৰ পদক জয় কৰাৰ বাবে শ্ৰীকান্ত কিদাম্বিক অভিনন্দন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ বৰ্ষৰ বাৰ্মিংহাম কমনৱেল্থ গেমছত ব্ৰঞ্জৰ পদক জয় কৰাৰ বাবে শ্ৰীকান্ত কিদাম্বিক অভিনন্দন জনাইছে। প্ৰধানমন্ত্ৰীয়ে লগতে শ্ৰীকান্ত কিদাম্বি শ্ৰীকান্তৰ চতুৰ্থটো কমনৱেল্থ পদকৰ বাবে আনন্দ প্ৰকাশ কৰে। প্ৰধানমন্ত্ৰীয়ে টুইটযোগে কয়, “ভাৰতীয় বেডমিণ্টনৰ অন্যতম শক্তিশালী খেলুৱৈ @srikidambiয়ে তেওঁৰ কমনৱেল্থ গেমছৰ ব্যক্তিগত মেচত ব্ৰঞ্জৰ পদক লাভ কৰে। এইটো তেওঁৰ চতুৰ্থটো কমনৱেল্থ গেমছৰ পদক যাৰ জৰিয়তে তেওঁ দক্ষতা আৰু স্থায়িত্ব দেখুৱাইছে। তেওঁক অভিনন্দন জ্ঞাপন কৰিলো। উদীয়মান খেলুৱৈ সকলক তেওঁ অনুপ্ৰাণিত কৰি যোৱাৰ লগতে ভাৰতক আৰু অধিক গৌৰৱান্বিত কৰক।”#Cheer4India”
যোৱা মাহৰ মন কী বাতৰ আধাৰত এখনি পুস্তিকা শ্বেয়াৰ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে মন কী বাত ৰ যোৱা মাহৰ (নৱেম্বৰ, ২০২২) খণ্ডৰ আধাৰত ভাৰতৰ জি-২০ ৰ অধ্যক্ষতা, মহাকাশত অব্যাহত অগ্ৰগতি, বাদ্যযন্ত্ৰৰ ৰপ্তানিৰ বৰ্ধন আৰু একাধিক বিষয় সম্বলিত এখনি পুস্তিকা শ্বেয়াৰ কৰিছে। প্ৰধানমন্ত্ৰীগৰাকীয়ে এইদৰে টুইট কৰে; "যোৱা মাহৰ #MannKiBaat ত সামৰি লোৱা বিষয়সমূহ যথাঃ ভাৰতৰ জি-২০ ৰ অধ্যক্ষতা, মহাকাশত আমাৰ অব্যাহত অগ্ৰগতি, বাদ্যযন্ত্ৰৰ ৰপ্তানিৰ বৰ্ধন আৰু একাধিক বিষয়ৰ আকৰ্ষণীয় লেখা সম্বলিত এই পুস্তিকাখনি চাব।"
লিথুৱানিয়াত ভাৰতীয় মিছন মুকলি কৰাৰ প্ৰস্তাৱলৈ কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত আজি অনুষ্ঠিত কেবনেটৰ সভাই ২০২২ চনত লিথুৱানিয়াত এটা নতুন ভাৰতীয় মিছন মুকলি কৰাৰ প্ৰস্তাৱলৈ অনুমোদন জনায়। লিথুৱানিয়াত ভাৰতীয় মিছনৰ কাৰ্যালয় মুকলি কৰা কথাই ভাৰতৰ কূটনৈতিক সম্পৰ্কৰ উপস্থিতিৰ পৰিসৰ সম্প্ৰসাৰিত কৰি ৰাজনৈতিক সম্পৰ্ক অধিক গাঢ় কৰি তোলা, দ্বিপাক্ষিক বাণিজ্যৰ ক্ষেত্ৰখনৰ উত্তৰণ সাধন কৰা, বিনিয়োগ আৰু অৰ্থনৈতিক সম্পৰ্ক গঢ়ি তোলা, পৰস্পৰৰ নাগৰিকসকলৰ মাজত প্ৰত্যক্ষ যোগাযোগৰ হাৰ বৃদ্ধি কৰা, বহু পক্ষীয় মঞ্চসমূহত ভাৰতৰ বৈদেশিক নীতি সাব্যস্তকৰণৰ ক্ষেত্ৰত অধিক মাত্ৰাত বহণক্ষম ৰাজনেতিক সহযোগিতা লাভৰ প্ৰেক্ষাপট ৰচিত হোৱাত সহায় কৰিব বুলি আশা কৰা হৈছে। লিথুৱানিয়াত মুকলি কৰিবলগীয়া ভাৰতীয় মিছনে ভাৰতীয় সম্প্ৰদায়ক সেৱা আগবঢ়োৱাৰ লগতে তেওঁলোকৰ স্বাৰ্থ সুৰক্ষিত কৰাত অধিক ফলপ্ৰসূ ভাবে ভূমিকা পালন কৰিব পাৰিব। উন্নতি আৰু বিকাশৰ বাবে গ্ৰহণ কৰা ৰাষ্ট্ৰীয় যাত্ৰা বা ‘সকলোকে লগত লৈ সকলোৰে বিকাশ’ সাধন কৰাৰ ক্ষেত্ৰত লিথুৱানিয়াত ভাৰতীয় মিছনৰ নতুন কাৰ্যালয় মুকলি কৰাৰ সিদ্ধান্ত এক দূৰদৃষ্টি সম্পন্ন সিদ্ধান্ত হিচাপেই পৰিগণিত হ’ব। ভাৰতৰ কূটনৈতিক উপস্থিতিৰ পৰিসৰ সম্প্ৰসাৰিত হোৱা কথাই আন কথাৰ লগতে ভাৰতীয় কোম্পানীসমূহক নতুন বজাৰত প্ৰৱেশৰ সুযোগ প্ৰদান কৰিব আৰু ভাৰতীয় সামগ্ৰী আৰু সেৱাৰ ৰপ্টানীৰ হাৰ বৃদ্ধি হোৱাত সহায় কৰিব। ইয়ে, ঘৰুৱা উত্পাদন আৰু নিয়োগৰ ক্ষেত্ৰখনক প্ৰত্যক্ষ ভাবে প্ৰভাৱিত কৰি স্বনিৰ্ভৰশীলতা অৰ্জনৰ জৰিয়তে ‘আত্মনিৰ্ভৰশীল ভাৰত’ গঢ়াৰ বাবে আমি দেখা সপোনটো সাৰ্থক কৰাত সহায়ক হ’ব।
কাইলৈ ঝাৰখণ্ড ভ্ৰমণ কৰিব প্ৰধানমন্ত্ৰীয়ে

কাইলৈ অৰ্থাৎ ১৭ ফেব্ৰুৱাৰী ৰবিবাৰে প্ৰধানমন্ত্ৰী শ্ৰী নৰেন্দ্ৰ মোদীয়ে ঝাৰখণ্ডৰ ৰাঁচী আৰু হাজাৰিবাগ ভ্ৰমণ কৰিব। ইয়াতেই তেওঁ স্বাস্থ্য, শিক্ষা, পানীযোগান আৰু অনাময় সংক্ৰান্তীয় ভালেমান প্ৰকল্প মুকলি কৰিব। এইসমূহৰ উপৰিও ঝাৰখণ্ডৰ জনজাতীয় লোকসকলৰ হিতাৰ্থে ভালেমান প্ৰকল্প মুকলি কৰাৰ সম্ভাৱনা আছে। হাজাৰিবাগত প্ৰধানমন্ত্ৰীয়ে মুকলি কৰিবলগীয়া প্ৰকল্পসমূহ হৈছে ক্ৰমে – প্ৰধানমন্ত্ৰী নৰেন্দ্ৰ মোদীয়ে হাজাৰিবাগ, ডামকা আৰু পালামুত মুকলি কৰিব তিনিখনকৈ চিকিৎসা মহাবিদ্যালয়। ইফালে হাজাৰিবাগ, ডামকা, পালামু আৰু জামছেদপুৰত চাৰিখন ৫০০ বিচনাযুক্ত চিকিৎসালয়ৰ বাবে আধাৰশিলা স্থাপন কৰিব। প্ৰধানমন্ত্ৰীয়ে ৰামগড় আৰু হাজাৰিবাগ জিলাত চাৰিটা গ্ৰাম্য পানীযোগান প্ৰকল্পও মুকলি কৰিব। ইয়াৰ উপৰিও অতিৰিক্তকৈ এই দুখন জিলাত ছটা গ্ৰাম্য পানীযোগান প্ৰকল্পৰ আধাৰশিলা স্থাপন কৰিব আৰু হাজাৰিবাগত এটা নগৰ পানীযোগান প্ৰকল্পৰ আধাৰশিলা স্থাপন কৰিব। প্ৰধানমন্ত্ৰীয়ে নমামি গংগে প্ৰকল্পৰ অধীনত চাহিবগঞ্জ পয়ঃপ্ৰণালী ব্যৱহাৰ প্ৰকল্প আৰু মধুসূদন ঘাটো মুকলি কৰিব। প্ৰধানমন্ত্ৰীয়ে কালি এই ভ্ৰমণকালতে ৰামগড়ত মহিলা অভিযান্ত্ৰিক মহাবিদ্যালয়ৰো গৃহ মুকলি কৰিব। ইফালে প্ৰধানমন্ত্ৰীয়ে বিশেষভাৱে জনজাতীয় লোকসকল বসবাস কৰা এলেকাবোৰত একাধিক পানীযোগান প্ৰকল্পৰ আধাৰশিলা মুকলি কৰিব। প্ৰধানমন্ত্ৰীয়ে লগতে হাজাৰিবাগত থকা বিনোৱা ভাৱে বিশ্ববিদ্যালয়ত জনজাতি অধ্যয়ন কেন্দ্ৰ এটাৰ আধাৰশিলাও মুকলি কৰিব। প্ৰধানমন্ত্ৰীয়ে ই-নাম (e-N)ৰ অধীনত মোবাইল ফোন ক্ৰয় কৰিবলৈ কৃষকসকলৰ বাবে ডিবিটি আঁচনিৰ স্মাৰক হিচাপে চেকসমূহ বিতৰণ কৰিব। প্ৰধানমন্ত্ৰীয়ে নিৰ্দ্দিষ্ট স্কুলীয়া ছাত্ৰ-ছাত্ৰীৰ মাজত পেকেট গাখীৰ বিতৰণো কৰিব, উল্লেখ যে পৰিপুষ্টিজনিত দিশবোৰৰ উত্তৰণৰ বাবে চৰকাৰী বিদ্যালয়সমূহত ছাত্ৰ-ছাত্ৰীৰ বাবে ‘গিফ্ট মিল্ক স্কিম’ মুকলিৰ স্মাৰক হিচাপে এই গাখীৰ বিতৰণ কৰা হ’ব। ৰাঁচীত, প্ৰধানমন্ত্ৰী মোদীয়ে প্ৰধানমন্ত্ৰী জন আৰোগ্য যোজনাৰ – আয়ুষ্মান ভাৰতৰ হিতাধিকাৰীসকলৰ সৈতে মত-বিনিময়ো কৰিব।
প্ৰধানমন্ত্ৰীয়ে ২১ অক্টোবৰত কেদাৰনাথ আৰু বদ্ৰীনাথ ভ্ৰমণ কৰি

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ চনৰ ২১ অক্টোবৰত উত্তৰাখণ্ড ভ্ৰমণ কৰিব। তেওঁ পুৱা প্ৰায় ৮:৩০ বজাত শ্ৰী কেদাৰনাথ মন্দিৰদৰ্শন আৰু প্ৰাৰ্থনা কৰিব। প্ৰধানমন্ত্ৰীয়ে পুৱা প্ৰায় ৯ বজাত কেদাৰনাথ ৰ'পৱে প্ৰকল্পৰ আধাৰশিলা স্থাপন কৰিব। ইয়াৰ পিছত, তেওঁ আদিগুৰু শংকৰাচাৰ্যৰ সমাধি স্থান পৰিদৰ্শন কৰিব। পুৱা প্ৰায় ৯:২৫ বজাত প্ৰধানমন্ত্ৰীয়ে মন্দাকিনী আস্থা পথ আৰু সৰস্বতী আস্থা পথৰ অগ্ৰগতিৰ লগতে তাত চলি থকা উন্নয়নমূলক কামৰ পৰ্যালোচনা কৰিব। ইয়াৰ পিছতে প্ৰধানমন্ত্ৰীয়ে বদ্ৰীনাথত উপস্থিত হ'ব, য'ত নিশা প্ৰায় ১১:৩০ বজাত তেওঁ শ্ৰী বদ্ৰীনাথ মন্দিৰদৰ্শন আৰু উপাসনা কৰিব। দুপৰীয়া ১২ বজাত তেওঁ নদীৰ সন্মুখৰ উন্নয়নমূলক কামৰ অগ্ৰগতিৰ পৰ্যালোচনা কৰিব। দুপৰীয়া ১২:৩০ বজাত তেওঁ মানা গাঁৱত পথ আৰু ৰ'পৱে প্ৰকল্পৰ আধাৰশিলা স্থাপন কৰিব। ইয়াৰ পিছত, দুপৰীয়া প্ৰায় ২ বজাত, তেওঁ আগমন প্লাজা আৰু হ্ৰদবোৰৰ উন্নয়নমূলক কামৰ অগ্ৰগতি পৰ্যালোচনা কৰা উচিত। কেদাৰনাথ ৰজ্জুপথ প্ৰায় ৯.৭ কিলোমিটাৰ দীঘল হ'ব। ই গৌৰীকুণ্ডক কেদাৰনাথৰ সৈতে সংযোগ কৰিব, যাৰ ফলত দুয়োটা স্থানৰ মাজত ভ্ৰমণৰ সময় বৰ্তমানৰ ৬-৭ ঘণ্টাৰ পৰা প্ৰায় ৩০ মিনিটলৈ হ্ৰাস হ'ব। হেমকুণ্ড ৰ'পৱেই গোবিন্দঘাটক হেমকুণ্ড চাহিবৰ সৈতে সংযোগ কৰিব। ই প্ৰায় ১২.৪ কিলোমিটাৰ দীঘল হ'ব আৰু ভ্ৰমণৰ সময় এদিনৰ পৰা মাত্ৰ ৪৫ মিনিটলৈ হ্ৰাস কৰিব। ৰজ্জুপথটোৱে ঘাংঘাৰিয়াকো সংযোগ কৰিব, যি হৈছে ফুলৰ উপত্যকা ৰাষ্ট্ৰীয় উদ্যানৰ প্ৰৱেশদ্বাৰ। ৰজ্জুপথটো প্ৰায় ২৪৩০ কোটি টকাৰ সামগ্ৰিক ব্যয়ত বিকশিত কৰা হ'ব। ই হ'ব পৰিবহনৰ এক পৰিৱেশ-অনুকূল মাধ্যম, যি আন্দোলনক সুৰক্ষা আৰু স্থিৰতা প্ৰদান কৰিব। এই গুৰুত্বপূৰ্ণ আন্তঃগাঁথনিৰ বিকাশে ধৰ্মীয় পৰ্যটনক উৎসাহিত কৰিব, যি অঞ্চলটোত অৰ্থনৈতিক বিকাশ ত্বৰান্বিত কৰিব আৰু একে সময়তে বহুতো নিযুক্তিৰ সুযোগ সৃষ্টি কৰিব। এই ভ্ৰমণকালত প্ৰায় ১০০০ কোটি টকাৰ পথ প্ৰশস্তকৰণ প্ৰকল্পৰ আধাৰশিলাও স্থাপন কৰা হ'ব। দুটা পথ বহল প্ৰকল্প – মানাৰ পৰা মানা পাছ (ৰাষ্ট্ৰীয় ঘাইপথ – ০৭) আৰু যোশীমঠৰ পৰা মালাৰীলৈ (এনএইচ ১০৭ বি) – আমাৰ সীমান্ত অঞ্চলত সকলো বতৰৰ পথ সংযোগ প্ৰদানৰ দিশত আন এক পদক্ষেপ হিচাপে প্ৰমাণিত হ'ব। সংযোগ বৃদ্ধিৰ উপৰিও, এই প্ৰকল্পবোৰ কৌশলগতভাৱে লাভজনক বুলি প্ৰমাণিত হ'ব। কেদাৰনাথ আৰু বদ্ৰীনাথ আটাইতকৈ গুৰুত্বপূৰ্ণ হিন্দু মন্দিৰসমূহৰ ভিতৰত অন্যতম। এই অঞ্চলটো এটা শিখ তীৰ্থস্থানৰ বাবেও জনাজাত য'ত এটা শ্ৰদ্ধাশীল – হেমকুণ্ড চাহিব আছে। এই স্থানসমূহত হাতত লোৱা সংযোগ প্ৰকল্পসমূহৰ ভিতৰত ধৰ্মীয় গুৰুত্বপূৰ্ণ স্থানসমূহত প্ৰৱেশাধিকাৰ সহজ কৰা আৰু আন্তঃগাঁথনি উন্নত কৰাৰ বাবে প্ৰধানমন্ত্ৰীৰ প্ৰতিশ্ৰুতি প্ৰতিফলিত হয়।
পাৰ্চী নৱবৰ্ষত ৰাইজক শুভেচ্ছা জ্ঞাপন কৰিলে প্ৰধানমন্ত্ৰীয়

পাৰ্চী নৱবৰ্ষ উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে ৰাইজক শুভেচ্ছা জ্ঞাপন কৰিছে। এক টুইটযোগে প্ৰধানমন্ত্ৰীয়ে কয়; "পাৰ্চী নৱবৰ্ষৰ শুভেচ্ছা জ্ঞাপন কৰিলো। আগন্তুক বছৰটো আনন্দ, সমৃদ্ধি আৰু সুস্বাস্থ্যৰে পৰিপূৰ্ণ হওক। নৱৰোজ মুবাৰক!"
১৭ বছৰ অনূৰ্ধ্বৰ ফিফা বিশ্বকাপত অংশগ্ৰহণকাৰী সকলো দলক আদৰণী আৰু শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ১৭ বছৰ অনূৰ্ধ্বৰ ফিফা বিশ্বকাপত অংশগ্ৰহণকাৰী সকলো দলক আদৰণী আৰু শুভেচ্ছা জ্ঞাপন কৰিছে। এক বাৰ্তাত প্ৰধানমন্ত্ৰীয়ে কয়, “১৭ বছৰ অনূৰ্ধ্বৰ ফিফা বিশ্বকাপত অংশগ্ৰহণকাৰী সকলো দলক আদৰণী আৰু শুভেচ্ছা জ্ঞাপন কৰিছো। মই নিশ্চিত যে ফুটবলপ্ৰেমীক ১৭ বছৰ অনূৰ্ধ্বৰ ফিফা বিশ্বকাপে সুন্দৰ মনোৰঞ্জন দিব।”